钦定古今图书集成/明伦汇编/氏族典/第385卷 > 李子和
## 钦定古今图书集成/明伦汇编/氏族典/第385卷 > 李子和

按《唐书李子和传》：“子和，同州蒲城人。本郭氏，为隋左
翊卫，以罪徙榆林。大业末，郡饥，子和与死士十八人
开仓赈穷乏，自号永乐王，南连梁师都，北事突厥。武
德元年献款，授灵州总管，郕国公，袭师都宁朔城，克
之。又伺突厥虚实，阴以章闻，为敌逻骑所获，于是举
部南徙，诏内延州故城。五年，从平刘黑闼有功，赐姓”，
拜右武卫将军。十一年，为婺州刺史，徙夷国公。显庆
初，转黔州都督。卒。